钦定古今图书集成/明伦汇编/交谊典/第046卷 > 朱子语类 > 《谢赵王赉丝布启》前人
## 钦定古今图书集成/明伦汇编/交谊典/第046卷 > 朱子语类 > 《谢赵王赉丝布启》前人

某启：“奉教垂赉杂色丝布三十段，去冬凝闭，今春严
劲。霰似琼田，凌如盐浦。张超之壁，未足障风；袁安之
门，无人开雪。覆鸟毛而不暖，然兽炭而逾寒。远降圣
慈，曲垂矜赈。谕其蚕月，殆罄桑车；津实秉杼，几空织
室。遂令新市数钱，忽疑贩彩；平陵月夜，惊闻𢭏衣。妾
遇新缣，自然心伏；妻闻裂帛，方当含笑。庄周车辙，实”
有涸鱼。信陵鞭前，元非穷鸟。仰蒙经济，伏荷深慈。谨启。